otsailaren 27ko 126/2015 Errege Dekretua, zeinaren bidez onartzen baita azken kontsumitzaileari salmentarako ontziratu gabe aurkezten zaizkion elikagaien elikadura- informazioari buruzko arau orokorra, eta Europako Parlamentuaren eta Kontseiluaren 2011ko urriaren 25eko 1169/2011 (EE) Erregelamendua, kontsumitzaileari emandako elikadura-informazioari buruzkoa. Bestalde, hurbileko salmentaren antolamendua, salmenta ibiltaritzat hartzen den kasuetan, udal-eskumenekoa da, Euskadiko Toki Erakundeen apirilaren 7ko 2/2016 Legearen arabera, bertan xedatzen dira-eta udal-esparruari dagozkion eskumenak; esaterako, osasun publikoaren sustapena, kudeaketa eta defentsa, eta kontsumitzaileen eta erabiltzaileen babesa. Udalei dagokie, beraz, dendetatik kanpo egiten diren jarduera komertzialak zaintzea. Hala ere, udalek beraien eskumenak baliatu beharko dituzte Europako, estatuko eta autonomia-erkidegoko oinarrizko legeak betez eta EAEko beste administrazio publikoek gai horietan dituzten eskumen propioak errespetatuz. Hala, elikadura-segurtasuna eta elikadura-kateko agente guztiek betekizun higieniko eta sanitarioak zein trazabilitateari, etiketatzeari eta publizitateari dagozkionak betetzen dituztela bermatzeko, egokia da dekretu honen bidez arautzea Euskadiko elikagaien zuzeneko salmenta eta merkaturatze-zirkuitu laburren bidezko merkaturatzea. Era berean, dekretu hau argitaratzen da hurbileko salmenta bultzatu eta, produktu primarioen edo eraldatuen merkaturatze handiago baten bidez, ekoizleen emaitza ekonomikoak hobetzeko. Horrek, aldi berean, balio erantsia handituko du, eta sarrera- iturriak dibertsifikatuko ditu, eta lehen sektorea eta hark landa-eremuaren garapenari egiten dion ekarpena agerian jarriko du. Halaber, bertoko elikadura-produktuak eta produktu horien jatorriari, kostuari, produkzio-sistemari eta jasangarritasun-baldintzei buruzko informazioa kontsumitzaileari eskuragarriago jarriko zaizkio; hain zuzen, azken aldian gai horiei buruz kontsumitzaileek duten interesa hazi egin baita. Dekretu honetan jasotzen diren neurriek Agenda Basque Country 2030ean eta Europako Itun Berdean, Baserritik Mahaira Estrategian, ezarritako hainbat helburu betetzen lagundu, eta elikadura seguru, osasungarri eta jasangarria sustatuko dute, hurbileko elikagaiei eta banaketa-kate txikiei lehentasuna emanez eta elikagaien xahubidea murriztuz. Bestalde, kontuan izanda Europar Batasuneko araudian eta Estatuko oinarrizko araudian aldaketa ugari egin direla mahastien berregituraketari eta birmoldaketari dagokienez, eta aintzat hartuta arlo horretan zenbait alderdi tekniko hobeto arautu beharra eta arau autonomikoa aplikatzean agerian geratu diren akatsak zuzendu beharra, komenigarria da otsailaren 26ko 26/2019 Dekretua indargabetzea, Euskal Autonomia Erkidegoan mahastiak berregituratzeko eta birmoldatzeko eragiketetarako Europako laguntza-neurria garatu eta aplikatzeari buruzkoa. Horretarako, lehen xedapen indargabetzailea sartu da dekretu honetan. Halaber, bigarren xedapen indargabetzaileak indarrik gabe uzten du otsailaren 15eko 30/2005 Dekretua, Euskal Autonomia Erkidegoko erlezaintzarako laguntzei buruzkoa. Kontuan izanda Europar Batasuneko araudian eta Estatuko oinarrizko araudian egindako aldaketak, eta aintzat hartuta Euskal Autonomia Erkidegoko erlezaintza-arloari laguntza hori aplikatzean agerian geratu diren akatsak zuzendu beharra, komenigarria da laguntza garatzeko eta aplikatzeko araudia ere aldatzea. Egokitu beharra dago, halaber, Euskal Autonomia Erkidegoan dirulaguntzen arloan aplikatu beharreko araudira eta administrazio- prozedura erkidea arautzen duen indarreko araudira, hau da, Administrazio Prozedura Erkidearen urriaren 1eko 39/2015 Legera; egokitzapen horrek forman eta funtsean ditu inplikazioak, laguntza-programa exekutatzeko orduan kontuan hartuko beharko direnak.

40